“อมาโด้” เร่งเครื่องบุกตลาดแมส จับเทรนด์ดูแลสุขภาพ พร้อมเข้าตลาดฯ ปลายปี 64
“อมาโด้” เร่งเครื่องบุกตลาดแมส จับเทรนด์ดูแลสุขภาพ พร้อมเข้าตลาดฯ ปลายปี 64
“อมาโด้” เร่งเครื่องบุกตลาดแมส จับเทรนด์ดูแลแลสุขภาพ พร้อมเข้าตลาดฯ ปลายปี 64
18 ส.ค. 2563

นายธนา ลิมปยารยะ ประธานเจ้าหน้าที่บริหาร บริษัท อมาโด้ กรุ๊ป จำกัด ผู้จัดจำหน่ายผลิตภัณฑ์ภายใต้แบรนด์ อมาโด้ (amado) ผู้เชี่ยวชาญด้านวิตามินและผลิตภัณฑ์เสริมอาหารชั้นนำ เปิดเผยว่า ด้วยบริษัทฯ มีแผนนำบริษัทเข้าจดทะเบียนในตลาดหลักทรัพย์แห่งประเทศไทยภายในปลายปี 2564
โดยขณะนี้อยู่ระหว่างเตรียมการและจัดหาที่ปรึกษาทางการเงิน และในด้านการขยายธุรกิจยังเดินหน้าอย่างต่อเนื่อง โดยล่าสุดได้เปิดตัวผลิตภัณฑ์ใหม่ อมาโด้ อิมมู (amado Immu) ผลิตภัณฑ์เสริมอาหารในกลุ่มสุขภาพ สำหรับเสริมสร้างภูมิคุ้มกันร่างกายให้แข็งแรง จับตลาดมวลชน (Mass Market) เจาะกลุ่มผู้บริโภคตั้งแต่อายุ 25-45 ปี บำรุงทางเดินหายใจ เหมาะสำหรับผู้ที่เป็นภูมิแพ้และเสริมภูมิคุ้มกัน โดยถูกออกแบบมาเพื่อดูแลสุขภาพของระบบทางเดินหายใจโดยเฉพาะ เพื่อให้แข็งแรงและช่วยรับมือป้องกันมลภาวะทางอากาศที่เป็นสาเหตุของระบบทางเดินหายใจผิดปกติได้ มีส่วนผสมหลักคือมะตูม ตีลิขสิทธิ์ Alviolife ได้รับการจดสิทธิบัตร การรันตรีความปลอดภัยจากสารสกัดสมุนไพรจากธรรมชาติ
ทั้งนี้ พบว่าที่ผ่านมาผู้บริโภคในตลาดมีความต้องการดูแลสุขภาพเชิงป้องกัน หรือ Preventive health care ในกลุ่มผู้บริโภคชาวไทย ซึ่งเทรนด์นี้เริ่มเกิดขึ้นนับตั้งแต่ปี 61 เนื่องจากเผชิญกับปัญหามลพิษทางอากาศ โดยเฉพาะฝุ่น PM 2.5 โรคไข้หวัดใหญ่สายพันธ์ต่าง ๆ และการเกิดโรคอุบัติใหม่ไวรัสโควิด-19 ตั้งแต่ปลายปีที่ผ่านมา กลายเป็นปัจจัยเร่งให้ผู้บริโภคกว่า 45% หันมาให้ความสำคัญกับการดูแลรักษาสุขภาพมากขึ้น ด้วยการรับประทานอาหาร ออกกำลังกาย และทานวิตามินอาหารเสริมเพื่อช่วยเพิ่มภูมิคุ้มกัน
รวมทั้งดูแลสุขภาพให้แข็งแรงอยู่เสมอ บริษัทจึงได้วิจัยและพัฒนา อมาโด้ อิมมู ขึ้นมาเพื่อตอบโจทย์ตลาดสุขภาพดังกล่าว ซึ่งตั้งเป้ายอดขายไปจนถึงสิ้นปีที่ 20,000 ชิ้น คิดเป็นมูลค่า 15,000,000 บาท ซึ่งจะจำหน่ายผ่านช่องทางออนไลน์ดีลเลอร์ และอมาโด้ รวมถึงการทำการตลาดผ่านเทเลเซลล์ด้วย
“เทรนด์ดูแลสุขภาพเชิงป้องกันได้รับความนิยมและเติบโตแบบค่อยเป็นค่อยไป เนื่องจากปัญหาภูมิแพ้อากาศและฝุ่นควัน ผู้บริโภคเผชิญกับปัญหามลพิษทางอากาศ โดยเฉพาะปัญหาฝุ่น PM 2.5 ที่มีผลต่อระบบทางเดินหายใจและโรคอุบัติเก่า อาทิ ไข้หวัดใหญ่สายพันธ์ต่าง ๆ ที่มีการพัฒนาสายพันธ์ใหม่มีความรุนแรงของโรคอยู่ตลอดเวลา จนกระทั่งการระบาดของไวรัสโควิด-19 ได้เข้ามาเป็นปัจจัยเร่งใหม่ เทรนด์ดังกล่าวเติบโตอย่างก้าวกระโดด และมองหาหนทางในการดูแลสุขภาพเชิงป้องกันให้กับตัวเองและคนในครอบครัวอย่างจริงจัง ซึ่ง      อมาโด้ อิมมู เป็นผลิตภัณฑ์ที่พัฒนาขึ้นเพื่อตอบโจทย์ความต้องการของตลาดกลุ่มดังกล่าว ซึ่งปัจจุบันนับเป็นกลุ่ม Mass Market  โดยเป็นกลุ่มที่อมาโด้ให้ความสำคัญเป็นอย่างมาก” นายธนากล่าว
อย่างไรก็ดีที่ผ่านมา อมาโด้เดินหน้ารุกตลาด Mass Market โดยการวางจำหน่ายผลิตภัณฑ์ไซส์เล็กนำร่องด้วยผลิตภัณฑ์ คอลลิจิ คอลลาเจน ซาเช่ แบบซอง เข้าวางจำหน่ายในร้านเซเว่น อีเลฟเว่น จำนวน 7,000 สาขาทั้งประเทศ ตั้งแต่ปลายเดือนเมษายนที่ผ่านมา โดยมีจุดมุ่งหมายขยายสินค้าเข้าไปในกลุ่ม  Mass Market มากขึ้นรวมทั้งขยายฐานลูกค้าให้เพิ่มมากขึ้นด้วยการนำสินค้าไซส์เล็กออกไปวางให้ถึงมือผู้บริโภคมากขึ้น เพื่อเพิ่มโอกาสในการทดลองบริโภคสินค้าได้ง่ายขึ้น ซึ่ง 3 เดือน นับว่าประสบผลสำเร็จเป็นอย่างดี โดยยอดขายรวมถึง 100,000 ซอง คิดเป็นมูลค่ากว่า 5,000,000 บาท และภายในปลายปีนี้จะนำผลิตภัณฑ์เข้าวางจำหน่ายในเซเว่น อีเลฟเว่น เพิ่มอีก 1 รายการ ซึ่งเป็นสินค้าในกลุ่มความงามอีกด้วย